| Masvingas*Masvingo* |
| --- |
| *Masvingo gatvė* |
|  |
| 

MasvingasMasvingas

20°4′28″ p. pl. 30°49′58″ r. ilg.﻿ / ﻿20.07444°š. pl. 30.83278°r. ilg.﻿ / 20.07444; 30.83278﻿ (Masvingas)Koordinatės: 20°4′28″ p. pl. 30°49′58″ r. ilg.﻿ / ﻿20.07444°š. pl. 30.83278°r. ilg.﻿ / 20.07444; 30.83278﻿ (Masvingas) |
|  |
| Laiko juosta: (UTC+2) |
|  |
| **Valstybė** | Zimbabvės vėliava Zimbabvė |
| **Provincija** | Masvingo provincija |
|  |
| **Įkūrimo data** | 1890 m. |
| **meras** | *Femius Chakabuda* |
|  |
| **Gyventojų** (2009) | 71 966  |
|  |
|  **Vikiteka** | Masvingas |

**Masvingas** (angl. *Masvingo*), iki 1982 m. ***Fort Viktorija*** (angl. *Fort Victoria*) – miestas pietryčių Zimbabvėje, Masvingo provincijos sostinė. Miestas yra netoli Didžiosios Zimbabvės, nacionalinio paminklo, pagal kurį pavadinta visa valstybė. Miestas yra 292 km į pietus nuo sostinės Hararės.

Istorija
--------

Miestas iki 1982 m. vadinosi *Fort Viktorija*. 1982 m. trumpam buvo pervadintas į ***Njandą*** (angl. *Nyanda*). Po kelių mėnesių miestas gavo dabartinį pavadinimą *Masvingas*, kai paaiškėjo, kad pavadinimas kai kuriose tarmėse prastai skamba.

Fort Viktorija buvo seniausia kolonijinė gyvenvietė Zimbabvėje, susidariusi apie stovyklavietę, kuri liko S. Rodso organizuotos pionierių kolonos, 1890 m. keliavusios į Solsberį (dabar Hararė).
Nacionalinis paminklas Senasis fortas (angl. *Old Fort*) yra miesto centre. Jį pastatė 1891 m. jis buvo dalis įtvirtinimų virtinės, kuri saugojo maršrutą iš Solsberio į pietus.

Demografija
-----------

Gyventojų skaičius:

* 1970 m. – apie 15 000;
* 1982 m. – 30 523,
* 1992 m. – 51 743,
* 2002 m. – apie 58 000,
* 2009 m. – 71966.

Daugelis vietinių gyventojų priklauso šonų grupei *karangai* (angl. *karanga*).

Priemiesčiai
------------

Miesto priemiesčiai skirstomi į:

* Didelio tankio priemiesčiai: *Mucheke* (senai atsiradęs miestelis), *Rujeko*,
* Vidutinio tankio priemiesčiai: *Target Kopje* (pietinėje dalyje) ir *Eastvale*
* Mažo tankio priemiesčiai: *Rhodene* (šiaurinėje dalyje), labiausiai pasiturintis priemiestis.

Švietimas
---------

Valstybinės aukštosios mokyklos:

* Masvingo politechnikos institutas (*[Masvingo Polytechnic*) ir
* Didysis Zimbabvės universitetas (*Great Zimbabwe University*; buvęs Masvingo valstybinis universitetas).

Vidurinės mokyklos:

* Viktorijos vidurinė mokykla (*Victoria High School*),
* *Kyle College*,
* Zimuto vidurinė mokykla (*Zimuto High School*),
* *Gokomere High School* ir
* Čibio vidurinė kokykla (*Chibi High School*).

Geografija
----------

Vietovės apie Masvingą yra santykinai lygumos, nusėtos suapvalintais granito kalnais, vadinamais ol. *kopje* 'mažos galvos'. Savanose dominuoja medžiai paprastieji ausuoniai, kuriuos vietiniai vadina *mopane*. Retkarčiais pasitaiko baobabai. Orai karšti ir sausi, išskyrus vasaros liūčių sezoną. Vidutinis metinis kritulių kiekis – 600 mm.

Netoli miesto yra Mutirikivės tvenkinys (*Lake Mutirikwe*). Vandeniu miestas apsirūpina iš Mutirikivės tvenkinio. Per miestą teka Mučekės upė.

Per miestą eina krovininė geležinkelio linija. Mieste yra aerodromas.

Nuorodos
--------

1. ↑  „Studying Africa through the Social Studies". Suarchyvuotas originalas 2007-10-12. Nuoroda tikrinta 2008-01-18.
2. ↑  Bridger, P.; House, M.; et al. (1973). *Encyclopaedia Rhodesia*. College Press. p. 448. `{{cite book}}`: Explicit use of et al. in: `|author2=` (pagalba)
3. ↑  Dube, E (2003). „Analysing water use patterns for demand management: the case of the city of Masvingo, Zimbabwe". *Physics and Chemistry of the Earth, Parts A/B/C*. **28** (20–27): 805. doi:10.1016/j.pce.2003.08.004.